Disident
Disident (lat. dissidens) je izraz koji se koristi za osobu koja izražava neslaganje s aktuelnim režimom ili aktivno osporava doktrinu, političku ideologiju ili široko zastupljene stavove države u kojoj živi. Disident se zbog svojih stavova obično smatra otpadnikom ili izdajnikom kao i protivnikom državno-političkog sistema s kojim je u neslaganju. Termin s koristi još od 16. vijeka u religijskom kontekstu. U političkom smislu prvi put je upotrijebljen 1940-ih godina, s usponom totalitarnih sistema kao što je SSSR. Izraz "disident" se koristi i za osobe u SAD-u kao što su Chelsea Manning i Edward Snowden. Naime, ovaj termin se koristi kod označavanja ljudi koji su izložili tajne američke vlade kao u primjeru Chelsea Manning i objavivanja videa "Collateral Murder" putem WikiLeaksa, ili o objelodanjivanju informacija o američkom špijuniranju kojem su izložene osobe i vladini službenici drugih zemalja, uključujući i savezničke, što je javnosti otkrio Edward Snowden.